Държавен вестник, бр. 106, 2014 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  106
d) публично изявление, че предоставената 
акредитация към старото юридическо 
лице е невалидна; 
e) преминалият към новото юридическо 
лице ООС продължава да отговаря на 
изискванията за акредитация;
f) политиката и системата за управление на 
ООС остават непроменени;
g) ръководството на ООС, както и основният 
персонал на ООС остават непроменени;
h) организационната структура на ООС 
в рамките на юридическо лице остава 
непроменена;
i) методите и процедурите за оценка на 
съответствието остават същите;
j) техническите средства остават същите, 
ако е приложимо (например орган по 
сертификация на системи за управление).
Органът за оценка на съответствието трябва 
да представи в ИА БСА обективни докумен-
тирани доказателства, удостоверяващи, че са 
изпълнени горните условия.
Преди да вземе решение относно преиз-
даване на сертификат за акредитацията или 
прехвърляне на предоставената акредитация, 
ИА БСА извършва оценка най-малко чрез 
преглед на представените от ООС документи. 
При необходимост например, ако някое от 
условията не е изпълнено или са налице неяс-
ноти в представените документирани доказа-
телства, ИА БСА извършва оценка на място 
за установяване на съответствието на ОСС с 
изискванията за акредитация. 
Решението за преиздаване/прехвърляне на 
акредитацията се взема от изпълнителния 
директор въз основа на доклад от водещ оце-
нител/екип по оценяване, провел последната 
оценка на място. 
При положително решение ООС получава 
нови документи за акредитация, в които е от-
разена настъпилата промяна, като регистраци-
онният номер на сертификата за акредитация 
не се променя. 
Планираните за съответния ООС дейности 
по надзор и преоценка не се променят.
5.4. Отказ за предоставяне на акредитация, 
спиране, ограничаване, отнемане на акреди-
тацията.
При констатиране на несъответствие на 
акредитираните лица или на кандидатите за 
акредитация с изискванията за акредитация ИА 
БСА ограничава акредитирания или заявения 
за акредитация обхват, временно ограничава 
обхвата на акредитацията, спира, отказва или 
отнема акредитацията.
Чрез кратко съобщение с информация за 
мотивите в рубрика „Новини“ на интернет 
страницата агенцията се обявява всяко огра-
ничаване/спиране/отнемане или подвеждащо 
позоваване/ползване на акредитацията. 
Органът за оценка на съответствието трябва 
през периода на акредитация непрекъснато да е 
в съответствие с изискванията за акредитация. 
Органът за оценка на съответствието трябва да 
може да демонстрира тази непрекъснатост на 
съответствието си с изискванията за акредита-
ция от дата на предоставяне на акредитацията/
преакредитация за целия обхват и във всички 
области на предоставената акредитация. 
Ако ООС е на мнение, че няма да може да 
поддържа акредитацията си за конкретна част 
от обхвата/област, трябва незабавно да уведоми 
ИА БСА. Не е допустимо това уведомяване да 
става по време на оценка на място.
5.4.1. Спиране на акредитацията за целия 
или за част от предоставения обхват (временно 
ограничаване на обхвата на акредитация). 
Спирането или временното ограничаване 
на обхвата на акредитацията са за срок до 
6 месеца. 
Изпълнителна агенция „Българска служба 
за акредитация“ извършва спиране на акре-
дитацията, когато обективни доказателства, 
установени по време на оценки на място или по 
друг начин, показват, че акредитираното лице 
не съответства на изискванията за акредитация 
и процедурите на агенцията. Спиране на акре-
дитацията е процес, при който акредитацията 
е временно невалидна.
Изпълнителна агенция „Българска служба 
за акредитация“ извършва временно ограни-
чаване обхвата на акредитацията, когато акре-
дитираното лице е временно в невъзможност 
да извършва част от дейностите, за които е 
акредитирано, и те не влияят на възможността 
му да извършва дейността си по останалата 
част от обхвата.
Спирането или временното ограничаване е 
процес, при който акредитацията е временно 
невалидна за целия или за част от обхвата на 
акредитация.
В периода на спряна акредитация ООС не 
трябва да използва акредитационния символ 
на ИА БСА или по друг начин да се позовава 
на акредитацията. 
Органите по сертификация не трябва да из-
пълняват процедури по заявки за сертификация 
или да предоставят сертификати в обхвата на 
спряната/временно ограничена акредитация. 
По предоставените сертификации трябва да се 
изпълняват съответните дейности по надзор. 
Лицето, чиято акредитация е с ограничен или 
временно ограничен обхват, получава сертифи-
кат за акредитация и приложението към него 
с ограничен или временно ограничен обхват.
При спиране на акредитацията акредити-
раното лице е длъжно да върне в агенцията 
оригиналите на сертификата за акредитация 
и на приложението към него в 14-дневен срок 
от получаване на заповедта и да спре позова-
ването си на акредитация независимо дали е 
оспорило, или не заповедта.